Κατάλογος πρωταθλητών ποδοσφαίρου Γερμανίας

Το Πρωτάθλημα ποδοσφαίρου Γερμανίας είναι από τα παλιότερα στην Ευρώπη αφού ξεκίνησε το 1903. Μέχρι τώρα το έχουν κατακτήσει 28 διαφορετικές ομάδες.

Το έπαθλο 

Από το 1903 ως το 1944 το έπαθλο ονομαζόταν "Viktoria" και το είχε αθλοθετήσει ο πρίγκιπας Γουλιέλμος της Πρωσίας. Απονεμόταν εναλλάξ τον ένα χρόνο στον πρωταθλητή ποδοσφαίρου και τον άλλο στην πρωταθλήτρια ομάδα ράγκμπι. Το τελευταίο τρόπαιο "Viktoria" κατέκτησε η Dresdner SC το 1943-44 νικώντας στον τελικό στο Ολυμπιακό Στάδιο Βερολίνου την ομάδα της πολεμικής αεροπορίας Luftwaffen SV Hamburg με 4-0.

Στη σύγχυση που επικράτησε στο τέλος του Β΄ Παγκοσμίου πολέμου το τρόπαιο "Viktoria" χάθηκε. Βρέθηκε έπειτα από πολλές δεκαετίες στην Ανατολική Γερμανία στη θυρίδα μιας τράπεζας, όπου το είχε φυλάξει ένας οπαδός της Δρέσδης. Έχει πλέον επιστραφεί στη γερμανική ομοσπονδία.

Εν τω μεταξύ από το 1949 είχε φιλοτεχνηθεί ένα καινούργιο τρόπαιο για τον πρωταθλητή, το Meisterschale (το πιάτο του πρωταθλήματος). Η πρώτη ομάδα που το κατέκτησε ήταν η ΦΚ Νυρεμβέργη.

Περίοδος 1903–1948 

Πριν από τη δημιουργία της Μπουντεσλίγκα ο πρωταθλητής αναδεικνυόταν έπειτα από αγώνες κατάταξης μεταξύ των πρωταθλητών των τοπικών κατηγοριών, οι οποίες ήταν διαφορετικές κατά καιρούς. Με αυτή τη μορφή διεξήχθη το γερμανικό πρωτάθλημα ως το 1944. Το 1944-45 δεν διεξήχθη πρωτάθλημα.

Το 1945-46 και το 1946-47 έγιναν ξεχωριστά πρωταθλήματα σε καθεμία από τις τέσσερις συμμαχικές ζώνες κατοχής και δεν αναδείχθηκε πρωταθλητής Γερμανίας. Το 1947-48 οι πρωταθλητές και οι δευτεραθλητές των τριών ζωνών της Δυτικής Γερμανίας (γαλλικής, αγγλικής και αμερικανικής), η πρωταθλήτρια Βερολίνου και η πρωταθλήτρια της σοβιετικής ζώνης αγωνίστηκαν μεταξύ τους για την ανάδειξη του πρωταθλητή Γερμανίας. Τελικά, στην ομάδα της σοβιετικής ζώνης δεν επετράπει να συμμετάσχει. Έτσι από το 1948 αρχίζει ουσιαστικά να διεξάγεται χωριστό πρωτάθλημα για την Ανατολική Γερμανία, η λεγόμενη Ομπερλίγκα.

Περίοδος 1949–1963 

Από το 1949 ως το 1963 στην τελική φάση του πρωταθλήματος της Δυτικής Γερμανίας έπαιρναν μέρος οι δυο πρώτες ομάδες των πέντε Ομπερλίγκα, όπως ονομάζονταν οι ανώτερες τοπικές κατηγορίες.

Το 1963 οι καλύτερες ομάδες από κάθε Ομπερλίγκα συγκρότησαν μια ενιαία ανώτερη κατηγορία την Μπουντεσλίγκα.

Πρωταθλητές 1903–1963 

Τους μετά το 1963 πρωταθλητές βλέπε στο άρθρο Μπουντεσλίγκα.

Τους πρωταθλητές Ανατολικής Γερμανίας βλέπε στο άρθρο Ομπερλίγκα.

 1963: Μπορούσια Ντόρτμουντ
 1962: ΦΚ Κολωνία
 1961: ΦΚ Νυρεμβέργη
 1960: Αμβούργο Σ.Β.
 1959: Άιντραχτ Φραγκφούρτης
 1958: ΦΚ Σάλκε 04
 1957: Μπορούσια Ντόρτμουντ
 1956: Μπορούσια Ντόρτμουντ
 1955: Ροτ Βάις Έσσεν
 1954: Αννόβερο 96 
 1953: ΦΚ Καϊζερσλάουτερν
 1952: ΦφΜ Στουτγκάρδη
 1951: ΦΚ Καϊζερσλάουτερν
 1950: ΦφΜ Στουτγκάρδη
 1949: Μανχάιμ
 1948: ΦΚ Νυρεμβέργη

1946-47: Έγινε ξεχωριστό πρωτάθλημα σε καθεμιά από τις συμμαχικές ζώνες κατοχής.

1945: Δεν έγινε λόγω του Β΄ Παγκοσμίου πολέμου.

 1944: Δρέσδη ΣΚ 
 1943: Δρέσδη ΣΚ
 1942: ΦΚ Σάλκε 04
 1941: Ραπίντ Βιέννης 
 1940: ΦΚ Σάλκε 04
 1939: ΦΚ Σάλκε 04
 1938: Αννόβερο 96 
 1937: ΦΚ Σάλκε 04
 1936: ΦΚ Νυρεμβέργη
 1935: ΦΚ Σάλκε 04
 1934: ΦΚ Σάλκε 04
 1933: Φορτούνα Ντίσελντορφ
 1932: Μπάγερν Μονάχου
 1931: Χέρτα Βερολίνου
 1930: Χέρτα Βερολίνου
 1929: ΣπΒγγ Φυρτ 
 1928: Αμβούργο Σ.Β.
 1927: ΦΚ Νυρεμβέργη
 1926: ΣπΒγγ Φυρτ
 1925: ΦΚ Νυρεμβέργη
 1924: ΦΚ Νυρεμβέργη
 1923: Αμβούργο Σ.Β.
 1922: Αμβούργο Σ.Β.
 1921: ΦΚ Νυρεμβέργη
 1920: ΦΚ Νυρεμβέργη

1915-1919: Δεν έγινε λόγω του Α΄ Παγκοσμίου πολέμου

 1914: ΣπΒγγ Φυρτ
 1913: ΒφΜ Λειψίας
 1912: Χόλσταϊν Κιέλου
 1911: Βικτόρια Βερολίνου 
 1910: Καρλσρούη ΦΒ
 1909: Φοίνιξ Καρλσρούης 
 1908: Βικτόρια Βερολίνου
 1907: Φράιμπουργκερ 
 1906: ΒφΜ Λειψίας
 1905: Ουνιόν Βερολίνου 
 1904: δεν διεξήχθη τελικός
 1903: ΒφΜ Λειψίας

Πρωταθλητές Συμμαχικών Ζωνών (1945-48) 

 1945-46:
 Αμερικανική ζώνη: ΦφΜ Στουτγκάρδη
 Γαλλική ζώνη: Σααρμπρίκεν
 Βρετανική ζώνη: Δεν έγινε 
 Σοβιετική ζώνη: Δεν έγινε
 Βερολίνο: Βίλμερσντορφ

 1946-47:
 Αμερικανική ζώνη: ΦΚ Νυρεμβέργη
 Γαλλική ζώνη: ΦΚ Καϊζερσλάουτερν
 Βρετανική ζώνη: Αμβούργο Σ.Β.
 Σοβιετική ζώνη: Δεν έγινε
 Βερολίνο: Σαρλότενμπουργκ

 1947-48:
 Αμερικανική ζώνη: ΦΚ Νυρεμβέργη
 Γαλλική ζώνη: ΦΚ Καϊζερσλάουτερν
 Βρετανική ζώνη: Αμβούργο Σ.Β.
 Σοβιετική ζώνη: Πλάνιτζ
 Βερολίνο: Ουνιόν Ομπερσενεβάιντε

Μπούντεσλιγκα
Πρωταθλήματα ποδοσφαίρου ανά χώρα